Vint joves faran pràctiques formatives este estiu a l'Ajuntament
08 de juliol de 2024

Un grup de 20 joves han iniciat hui el seu període de pràctiques formatives a l'Ajuntament a través del programa “Llíria et beca”. Els estudiants faran el seu treball, durant un període de dos mesos, en diferents departaments municipals. Les pràctiques estan remunerades amb 500 euros mensuals.

L'alcalde Joanma Miguel i l'edil de Foment Econòmic, Paco Gorrea, van donar la benvinguda a estos joves i els van desitjar que el seu pas per l'Ajuntament “siga molt fructífer tant a nivell personal com professional”.

En este sentit, el regidor de l'Àrea va recordar que és la segona vegada que l'Ajuntament de Llíria “convoca este programa municipal de beques en període estival, la qual cosa suposa una magnífica oportunitat perquè els estudiants de la nostra població puguen fer una primera aproximació al món laboral i adquirir coneixements pràctics”.